Erich Naumann

Erich Naumann (født 29. juni 1905 i Meissen i Tyskland, død 7. juni 1951 i Landsberg fengsel) var en tysk SS-general og kommandant for Einsatzgruppe B, som var underlagt Sicherheitsdienst. Under andre verdenskrig utførte gruppen massehenrettelser på tusenvis av sivile i Ukraina, Polen og Russland.
Naumann ble etter krigen dømt til døden for krigsforbrytelser og forbrytelser mot menneskeheten. Han ble hengt i Landsberg fengsel 7. juni 1951 sammen med blant andre Otto Ohlendorf.


== Liv og virke ==


=== Bakgrunn ===
Naumann ble født i Meissen i Sachsen. Seksten år gammel sluttet han skolegangen på den borgerlige middelskole og begynte å gå i lære for et firma i byen.  Han fikk ansettelse i kjøpmannsbransjen og var blitt prokurist da han sluttet i dette arbeidet i 1933.


=== Nasjonalsosialismen ===
I november 1929 meldte han seg inn i NSDAP, med medlemsnummer 170 257. Han ble fulltidsmedlem av Sturmabteilung (SA) i 1933 og deretter politioffiser. I 1935 byttet han fra SA til SS og ble tilknyttet deres SD.
Under dekknavnet Unternehmen Tannenberg ble det i forkant av det tyske angrepet på Polen i 1939 oppstilt fem Einsatzgruppen som skulle følge på i ryggen av invasjonsstyrkene og sette igjennom den nasjonalistiske Volkstumspoilotik i Polen . Naumann fill ledelsen av Einsatzgruppe VI som for «bekjempelse av alle riks- og tyskfiendlige elemente bakenfor de kjempende styrker» og samtidige den størst mulige utslettelse av den polske intelligensia. Einsatzgruppe VI bestod av to Einsatzkommandos:

Einsatzkommando 1/VI: SS-Sturmbannführer Franz Sommer
Einsatzkommando 2/VI: SS-Sturmbannführer Gerhard FleschFra november 1941 til februar eller mars 1943 var Erich Naumann kommandant for Einsatzgruppe B - den opererte i det angrepne Sovjetunionen. Den myrdet i det midtre frontavsnitt (Hviterussland) de uønskede elementer der, fortrinnsvis jøder og sigøynerer som ble massehenrettet.
Ifølge rapporter han sendte til Adolf Eichmann var hans enhet bare i november 1941 ansvarlig for drap på 17 256 mennesker i Smolensk. De hadde mens de var under Naumanns kommando tre lastebiler som var bygget om til mobile gasskamre. Bare i mars 1942 drepte hans styrker 3500 mennesker. I desember 1942 meldte Naumann et totalantall på 134.298 drepte; dette var en måned etter at han var ble forfremmet til Brigadeführer i SS og til generalmajor i politiet.


=== Nürnbergprosessene ===
Etter å ha blitt tatt til fange av amerikanerne etter andre verdenskrig ble Naumann stilt for retten i Nürnberg under Einsatzgruppenprosessen. Han uttalte flere ganger under prosessen at han ikke så noe galt i det Einsatzgruppen hadde gjort. Da han ble spurt om han så noe moralsk galt i Adolf Hitlers ordre, svarte han at han «anså dekretet for å være rett fordi det var en del av vårt mål med krigen, og derfor nødvendig».
Han ble funnet skyldig i krigsforbrytelser, forbrytelser mot menneskeheten og medlemskap i kriminelle organisasjoner, det vil si SS og SD. Han ble dømt til døden og ble hengt i Landsberg fengsel 7. juni 1951.


== Referanser ==


== Eksterne lenker ==
Joachim Lilla: Naumann, Erich, in: ders.: Staatsminister, leitende Verwaltungsbeamte und (NS-)Funktionsträger in Bayern 1918 bis 1945
Eidesstattliche Erklärung von Naumann mit biografischen Angaben, Dokument NO-4150, Nürnberger Prozess
Biographie und Bilder von Naumann Arkivert 20110926015940 hos WebCite (italienisch)
Artikel der Europäischen Holocaustgedenkstätte Stiftung in Landsberg
Kriegsverbrechergefängnis Nr. 1 in Landsberg: Die letzten sieben Hingerichteten im War Criminal Prison